CELEX: 32021R0420
Language: et
Date: 2021-03-09 00:00:00
Title: Komisjoni rakendusmäärus (EL) 2021/420, 9. märts 2021, millega parandatakse rakendusmäärust (EL) 2020/1097, milles käsitletakse loa andmist Tagetes erecta’st saadud luteiinirikka ekstrakti ja luteiini-/zeaksantiiniekstrakti kasutamiseks nuum- ja munalindude (välja arvatud kalkunid) ning vähem levinud kodulinnuliikide nuum- ja munalindude söödalisanditena (EMPs kohaldatav tekst)

10.3.2021   
               
               
                  ET
               
               
                  Euroopa Liidu Teataja
               
               
                  L 83/16
               
            
         KOMISJONI RAKENDUSMÄÄRUS (EL) 2021/420,
         9. märts 2021,
         millega parandatakse rakendusmäärust (EL) 2020/1097, milles käsitletakse loa andmist Tagetes erecta’st saadud luteiinirikka ekstrakti ja luteiini-/zeaksantiiniekstrakti kasutamiseks nuum- ja munalindude (välja arvatud kalkunid) ning vähem levinud kodulinnuliikide nuum- ja munalindude söödalisanditena
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöötades kasutatavate söödalisandite lubade taotlemise nõue ning selliste lubade andmise alused ja kord. Määruse (EÜ) nr 1831/2003 artikli 10 lõikega 2 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine ning artikliga 4 söödalisandi uue kasutusviisi lubamine.
                  
               
                     (2)
                  
                  
                     
                        Tagetes erecta’st saadud luteiinirikka ekstrakti ja luteiini-/zeaksantiiniekstrakti kasutamiseks anti luba komisjoni rakendusmäärusega (EL) 2020/1097 (3).
                  
               
                     (3)
                  
                  
                     Euroopa Toiduohutusamet (edaspidi „toiduohutusamet“) jõudis oma 3. aprilli 2019. aasta arvamuses (4) järeldusele, et luteiinirikka ekstrakti ja luteiini-/zeaksantiiniekstrakti kavandatud piirnorm 80 mg karotenoide täissööda kilogrammi kohta on nuumlindude (välja arvatud kalkunid), vähem levinud kodulinnuliikide nuumlindude, munalindude (välja arvatud kalkunid) ja vähem levinud kodulinnuliikide munalindude puhul ohutu. Rakendusmääruse (EL) 2020/1097 lisa kuuenda ja seitsmenda veeru päises on ekslikult märgitud „Milligrammi toimeainet 12 % niiskusesisaldusega täissööda kilogrammi kohta“. See ei ole õige, kuna EFSA arvamuses viidatakse „karotenoidide üldsisaldusele“. Seepärast on asjakohane parandada kõnealuse rakendusmääruse lisas esitatud tabeli kuuenda ja seitsmenda veeru päist, et kajastada EFSA 3. aprilli 2019. aasta arvamuse sõnastust.
                  
               
                     (4)
                  
                  
                     Nimetused „nuumlinnud (v.a kalkunid)“ ja „munalinnud (v.a kalkunid)“ on muudetud nimetusteks „broilerkanad“ ja „munakanad“. See muudatus ei mõjuta ega muuda loomakategooriaid, mille jaoks praegu luba on antud, kuna mõiste „kodulinnud“ hõlmab muna- ja broilerkalkuneid ning broiler- ja munakanu. Seetõttu on asjakohasem viidata otse broilerkanadele ja munakanadele.
                  
               
                     (5)
                  
                  
                     Toiduohutusameti arvamuses märgiti ka, et luteiini-/zeaksantiiniekstrakti piirnorm on nuumlindude (v.a kalkunid), vähem levinud kodulinnuliikide nuumlindude, munalindude (v.a kalkunid) ja vähem levinud kodulinnuliikide munalindude puhul 80 mg karotenoide täissööda kilogrammi kohta. Lisaks märgiti toiduohutusameti arvamuses, et vähem levinud kodulinnuliikide sugulindude puhul ei tohiks piirnorm ületada 50 mg karotenoide täissööda kilogrammi kohta, võttes arvesse zeaksantiini võimalikku toksilist mõju paljunemisele. Toiduohutusameti arvamuses märgiti veel, et kuna vähem levinud kodulinnuliikide puhul ei tehta aretamisel vahet muna- ja sugulindude vahel, ei saa välistada, et vähem levinud kodulinnuliikide sugulindudele antakse munalindude söödas sisalduvat söödalisandit. Ekslikult on rakendusmääruse (EL) 2020/1097 lisa tabelis märgitud luteiini-/zeaksantiiniekstrakti karotenoidide piirnormiks nuumlindude (v.a kalkunid), vähem levinud kodulinnuliikide nuumlindude, munalindude (v.a kalkunid) ja vähem levinud kodulinnuliikide munalindude puhul karotinoidide üldsisaldus 50 mg sööda kilogrammi kohta, kuigi seda piirnormi tuleks kohaldada üksnes vähem levinud kodulinnuliikide munalindude suhtes, et vältida väärkasutust sugulindude puhul. Ülejäänud kodulinnukategooriate puhul peaks piirnorm olema 80 mg karotenoide täissööda kilogrammi kohta.
                  
               
                     (6)
                  
                  
                     Seepärast tuleks rakendusmäärust (EL) 2020/1097 parandada.
                  
               
                     (7)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2020/1097 lisa asendatakse käesoleva määruse lisaga.
         
         
            Artikkel 2
            Käesolev määrus jõustub Euroopa Liidu Teatajas avaldamise päeval.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. märts 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 268, 18.10.2003, lk 29.
         
            (2)  Nõukogu 23. novembri 1970. aasta direktiiv 70/524/EMÜ söödalisandite kohta (EÜT L 270, 14.12.1970, lk 1).
         
            (3)  Komisjoni 24. juuli 2020. aasta rakendusmäärusega (EL) 2020/1097, milles käsitletakse loa andmist Tagetes erecta’st saadud luteiinirikka ekstrakti ja luteiini-/zeaksantiiniekstrakti kasutamiseks nuum- ja munalindude (välja arvatud kalkunid) ning vähem levinud kodulinnuliikide nuum- ja munalindude söödalisanditena (ELT L 241, 27.7.2020, lk 23).
         
            (4)  EFSA Journal 2019; 17(5):5698.
      
      
         
            LISA
            
               
                  
                     „LISA
                     
                                 Söödalisandi identifitseerimisnumber
                              
                              
                                 Söödalisand
                              
                              
                                 Koostis, keemiline valem, kirjeldus, analüüsimeetod
                              
                              
                                 Loomaliik või -kategooria
                              
                              
                                 Vanuse ülempiir
                              
                              
                                 Miinimumsisaldus
                              
                              
                                 Maksimumsisaldus
                              
                              
                                 Muud sätted
                              
                              
                                 Loa kehtivusaja lõpp
                              
                           
                                 Karotenoidide üldsisaldus milligrammides 12 % niiskusesisaldusega täissööda kilogrammi kohta
                              
                           
                                 
                                    Kategooria: organoleptilised lisandid. Funktsionaalrühm: värvained. ii) ained, mis loomadele söötmise korral annavad loomse päritoluga toidule värvuse
                              
                           
                                 2a161b
                              
                              
                                 Luteiinirikas ekstrakt
                              
                              
                                 
                                    Söödalisandi koostis
                                 
                                 
                                    Tagetes erecta luteiinirikas ekstrakt
                                 Benseeni ≤ 2 mg/kg
                              
                              
                                 Broilerkanad ja vähem levinud kodulinnuliikide nuumlinnud
                              
                              
                                 –
                              
                              
                                 –
                              
                              
                                 80
                              
                              
                                 
                                             1.
                                          
                                          
                                             Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.
                                          
                                       
                                             2.
                                          
                                          
                                             Luteiinirikast ekstrakti tuleb turule lasta ja kasutada söödalisandina preparaadi kujul.
                                          
                                       
                                             3.
                                          
                                          
                                             Luteiinirikka ekstrakti ning muude lubatud karotenoidide ja ksantofüllide segus ei tohi karotenoidide ja ksantofüllide üldsisaldus ületada 80 mg 1 kg täissööda kohta.
                                          
                                       
                                             4.
                                          
                                          
                                             Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas silma- ja nahakaitsevahendeid.
                                          
                                       
                              
                                 30.3.2031
                              
                           
                                 
                                    Toimeaine kirjeldus
                                 
                                 
                                    Tagetes erecta’st (kuivatatud õielehed) ekstraheerimise ja seebistamise teel saadud seebistatud ekstraktis sisalduv luteiin:
                                 
                                             —
                                          
                                          
                                             karotenoidide üldsisaldus: ≥ 60 g/kg
                                          
                                       
                                             —
                                          
                                          
                                             luteiini ≥ 75 % karotenoidide üldsisaldusest
                                          
                                       
                                             —
                                          
                                          
                                             zeaksantiini ≥ 4 % karotenoidide üldsisaldusest
                                          
                                       Keemiline valem: C40H56O2
                                 
                                 CASi number 127–40-2 (luteiin)
                                 CASi number 144–68-3 (zeaksantiin)
                                 CoE number: 494
                                 Vedelik
                              
                           
                                 Munakanad ja vähem levinud kodulinnuliikide munalinnud
                              
                              
                                 –
                              
                              
                                 –
                              
                              
                                 80
                              
                           
                                 
                                    Analüüsimeetod
                                     (1)
                                 
                                 
                                             —
                                          
                                          
                                             Luteiini (ainult all-trans-isomeeri) ja zeaksantiini sisalduse ning karotenoidide ja ksantofüllide üldsisalduse määramine söödalisandis: kõrgefektiivne vedelikkromatograafia (HPLC) spektrofotomeetrilise määramisega – komisjoni määrus (EL) nr 231/2012, milles osutatakse FAO JECFA väljaandele „Combined Compendium for Food Additive Specifications“ ja monograafiale nr 3 (2006) „Lutein from Tagetes erecta“ (Tagetes erecta’st saadud luteiin)
                                          
                                       
                                             —
                                          
                                          
                                             Luteiini (ainult all-trans-isomeeri) määramine eelsegus ja söödas: kõrgefektiivne vedelikkromatograafia koos nähtava valguse mõõtmisega (HPLC-Vis)
                                          
                                       
                                             —
                                          
                                          
                                             Karotenoidide ja ksantofüllide üldsisalduse määramine eelsegus ja söödas: vedelikkromatograafia koos nähtava valguse mõõtmisega (LC-Vis) – AOAC ametlik meetod 970.64
                                          
                                       
                           
                                 2a161bi
                              
                              
                                 Luteiini-/zeaksantiiniekstrakt
                              
                              
                                 
                                    Söödalisandi koostis
                                 
                                 
                                    Tagetes erecta luteiini-/zeaksantiiniekstrakt
                                 Benseeni ≤ 2 mg/kg
                              
                              
                                 Broilerkanad ja vähem levinud kodulinnuliikide nuumlinnud
                              
                              
                                 –
                              
                              
                                 –
                              
                              
                                 80
                              
                              
                                 
                                             1.
                                          
                                          
                                             Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.
                                          
                                       
                                             2.
                                          
                                          
                                             Luteiini-/zeaksantiiniekstrakti tuleb turule lasta ja kasutada söödalisandina preparaadi kujul.
                                          
                                       
                                             3.
                                          
                                          
                                             Luteiini-/zeaksantiiniekstrakti ning muude lubatud karotenoidide ja ksantofüllide segus ei tohi karotenoidide ja ksantofüllide üldsisaldus ületada:
                                             
                                                         a.
                                                      
                                                      
                                                         80 mg 1 kg täissööda kohta broilerkanade, vähem levinud kodulindude nuumlindude ja munakanade puhul;
                                                      
                                                   
                                                         b.
                                                      
                                                      
                                                         50 mg 1 kg täissööda kohta vähem levinud kodulindude munalindude puhul.
                                                      
                                                   
                                       
                                             4.
                                          
                                          
                                             Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas silma- ja nahakaitsevahendeid.
                                          
                                       
                              
                                 30.3.2031
                              
                           
                                 
                                    Toimeaine kirjeldus
                                 
                                 
                                    Tagetes erecta’st (kuivatatud õielehed) ekstraheerimise, seebistamise ja isomeerimise teel saadud seebistatud/isomeeritud ekstraktis sisalduv luteiin/zeaksantiin:
                                 
                                             —
                                          
                                          
                                             karotenoidide üldsisaldus: ≥ 60 g/kg
                                          
                                       
                                             —
                                          
                                          
                                             luteiini ≥ 37 % karotenoidide üldsisaldusest
                                          
                                       
                                             —
                                          
                                          
                                             zeaksantiini ≥ 36 % karotenoidide üldsisaldusest
                                          
                                       Vedelik
                                 CASi number 127–40-2 (luteiin)
                                 CASi number 144–68-3 (zeaksantiin)
                                 CoE number: 494
                                 Keemiline valem: C40H56O2
                                 
                              
                           
                                 Munakanad
                              
                              
                                 80
                              
                           
                                 Vähem levinud kodulinnuliikide munalinnud
                              
                              
                                 50
                              
                           
                                 
                                    Analüüsimeetod
                                     (1)
                                 
                                 Luteiini (ainult all-trans-isomeeri) ja zeaksantiini sisalduse ning karotenoidide ja ksantofüllide üldsisalduse määramine söödalisandis:
                                 
                                             —
                                          
                                          
                                             kõrgefektiivne vedelikkromatograafia (HPLC) spektrofotomeetrilise määramisega – komisjoni direktiiv 2008/128/EÜ, milles osutatakse FAO JECFA väljaandele „Combined Compendium for Food Additive Specifications“ ja monograafiale nr 3 (2006) „Lutein from Tagetes erecta“ (Tagetes erecta’st saadud luteiin)
                                          
                                       Luteiini (ainult all-trans-isomeeri) määramine eelsegus ja söödas:
                                 
                                             —
                                          
                                          
                                             kõrgefektiivne vedelikkromatograafia koos nähtava valguse mõõtmisega (HPLC-Vis)
                                          
                                       Karotenoidide ja ksantofüllide üldsisalduse määramine eelsegus ja söödas:
                                 
                                             —
                                          
                                          
                                             vedelikkromatograafia koos nähtava valguse mõõtmisega (LC-Vis) – AOAC ametlik meetod 970.64
                                          
                                       
                           
                                  
                              
                              
                                 –
                              
                              
                                 –
                              
                              
                                  
                              
                           
               “
            
               (1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports